Iktatószám: PMK/71/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. február 25-ei rendes nyilvános ülésére**

**Tárgy: Hévíz, Petőfi S. u. 6 sz. hrsz: 1039. alatt lévő helyi védettség alatt álló épület homlokzatának állagmegóvásához való Önkormányzati hozzájárulás.**

**Az előterjesztő:** Papp Gábor polgármester

**Készítette:**  Karsádi György főépítész

**Megtárgyalta:** Városfejlesztési, Természet- és Környezetvédelmi Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatának Képviselő-testülete az épített örökség helyi védelméről szóló 16/2007.(VI.1.) számú rendeletében szabályozza a helyi védelem alá helyezett ingatlanokkal kapcsolatos tulajdonosi, valamint önkormányzati jogokat és kötelezettségeket.

E rendelet 1. számú melléklete felsorolja, mely épületek helyi védelme indokolt. A Hévíz, Petőfi S. u. 6 sz. hrsz: 1039 alatt lévő családi ház rajta van a listán. Az épület nem csak egyedileg védett, hanem védettség tekintetében a védett belvárosi övezetben található, tehát különleges figyelmet kell rá fordítani. (megjegyzem jelenleg felülvizsgálat alatt van a fenti számú rendeletünk védett épületeket tartalmazó listája és a felülvizsgálat alapján is továbbra is védett épületként tartjuk nyilván)

Az elmúlt években az épületen jelentős építési munkálatok lettek végezve (természetesen engedély alapján), mely munkálatokat a tulajdonosok önerőből végeztek el.

A 2014-s évre maradtak az épület külső munkálatai, mely munkálatokra a tulajdonosok a kérelmük mellé csatoltak egy tervező által elkészített költségvetést is. A költségvetés végösszege: **7.712.104.- Ft. + ÁFA**. A költségvetést a város főépítésze átvizsgálta melyben az épület külső homlokzati munkájának támogatását javasolja.

A hivatkozott rendeletünk értelmében a támogatás összege maximum a költségvetés **50 %-**ánál nem lehet nagyobb.

Önkormányzatunk 2012 évben képzett először támogatási alapot, mely alap terhére támogattuk a Széchenyi-Attila utcasarkon lévő Lenke villa külső felújítását

mely azóta elkészült.

A Hévíz, Petőfi S. utca 6 sz. alatti épület tulajdonosai 2013. dec. 4-én írásos támogatás iránti kérelmet nyújtottak be az Önkormányzathoz. Ezen igény benyújtás alapján javasoltam, hogy 2014-évben is a költségvetésben biztosítsunk keretet, mely meg is történt.

Az ez évi keret összeg **2.000.000.- Ft,** mely összeget ezen épület támogatására szeretnénk felhasználni. Ezzel kimerül az éves keret összege, de nem probléma mert ez évben már több igény nem lesz. Ez azért állítható, mert a védett épületeken folytatandó munkálatokhoz engedélyt kell kérni, mely engedély birtokában lehet csak munkálatokat végezni. A támogatási összeget, csak a munkálatok befejezési szakaszára adjuk, így biztosítva, hogy az megfelelően legyen felhasználva és célt érjen. Tehát ha valaki még ez évben szándékozik építési tevékenységet folytatni az is áthúzódik a következő évre.

Tisztelt Képviselő-testület, javaslom a fenti épület befejezési munkálataihoz a **2.000.000.- Ft** támogatás engedélyezését és megadását.

**NYILVÁNTARTÓ LAP**



Megnevezés: Gyula villa, lakóház

Cím: Petőfi u. 6.

Hrsz.: 1039 Építés éve: 1920-as évek vége

Az épület térdfal magasítással új tetőszerkezetet kapott, és ezáltal a homlokzati vakolást újra kell készíteni mégpedig a mai előírások hőszigetelési előírásai szerint.

A munkálatokat úgy kell elkészíteni, hogy a homlokzat díszítő elemei ne sérüljenek és vissza állíthatóak legyenek, hogy az épület az eredeti állapotát tükrözze.

**2.**

**Határozati javaslat**

**Hévíz, Petőfi S. u. 6. hrsz: 1039 alatt lévő helyi védettség alatt álló épület állagmegóvásához való Önkormányzati támogatás**

1. Hévíz Város Önkormányzatának Képviselő-testülete a 16/2007.(VI.1.) önkormányzati rendelet 8 § (1) bekezdése alapján, a hévízi 1039 hrsz-ú, Hévíz Petőfi u. 6. szám alatti, helyi egyedi védelem alatt álló ingatlan felújítási munkálataihoz 2.000.000.-Ft vissza nem térítendő támogatást nyújt a tulajdonosok számára.
2. A támogatás összege a helyi egyedi védelem alatt álló ingatlan benyújtott felújítási költségvetése szerinti munkákra használható csak fel, 2014 évben. A támogatás összegét utólagosan a benyújtott számlák alapján lehet kifizetni.
3. A Képviselő-testület felhatalmazza a polgármestert a támogatási szerződés megkötésére

Felelős: Papp Gábor polgármester

Határidő: 2014. március 31.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Karsádi György** | **főépítész** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |